title: Decizia Consiliului din 16 noiembrie 2007 privind evenimentul Capitala europeană a culturii pentru anul 2011

text:
               24.11.2007

               RO

               Jurnalul Oficial al Uniunii Europene

               C 282/15

      DECIZIA CONSILIULUI

   din 16 noiembrie 2007
   privind evenimentul „Capitala europeană a culturii” pentru anul 2011
   (2007/C 282/11)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019 (1) și, în special, articolul 14,
   având în vedere raportul comitetului de selecție înaintat în septembrie 2007 Comisiei, Parlamentului European și Consiliului, în conformitate cu articolul 14 alineatul (2) din Decizia nr. 1622/2006/CE,
   având în vedere că sunt îndeplinite pe deplin criteriile prevăzute la articolul 14 alineatul (3) din Decizia nr. 1622/2006/CE,
   având în vedere recomandarea Comisiei din 23 octombrie 2007,
   ADOPTĂ PREZENTA DECIZIE:
   Articolul 1
   Turku și Tallinn sunt desemnate „Capitala europeană a culturii 2011”, în conformitate cu articolul 14 din Decizia nr. 1622/2006/CE.
   Articolul 2
   Orașele desemnate iau măsurile necesare pentru a asigura punerea efectivă în aplicare a articolului 3 din Decizia nr. 1622/2006/CE.

      Adoptată la Bruxelles, 16 noiembrie 2007.

            Pentru Consiliu

            Președintele

         I. PIRES DE LIMA

      (1)  JO L 304, 3.11.2006, p. 1.


title: Decizia Consiliului din 22 decembrie 2009 de numire a trei membri polonezi și a doi supleanți polonezi în cadrul Comitetului Regiunilor

text:
               31.12.2009

               RO

               Jurnalul Oficial al Uniunii Europene

               L 353/68

      DECIZIA CONSILIULUI

   din 22 decembrie 2009
   de numire a trei membri polonezi și a doi supleanți polonezi în cadrul Comitetului Regiunilor
   (2009/1025/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului polonez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Trei posturi de membru în cadrul Comitetului Regiunilor au devenit vacante ca urmare a încheierii mandatului domnului Rafal DUTKIEWICZ, al domnului Krzysztof SZYMAŃSKI și al domnului Brunon SYNAK. Un post de supleant a devenit vacant ca urmare a încheierii mandatului domnului Norbert OBRYCKI. Un post de supleant a devenit vacant ca urmare a numirii domnului Konstanty DOMBROWICZ în calitate de membru în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membri:

                           —

                           domnul Konstanty DOMBROWICZ, prezydent miasta Bydgoszczy (schimbare de mandat);

                           —

                           domnul Marcin JABŁOŃSKI, marszałek województwa lubuskiego;

                           —

                           domnul Jan KOZŁOWSKI, marszałek województwa pomorskiego;

                     și

               (b)

               în calitate de supleanți:

                           —

                           domnul Władysław HUSEJKO, marszałek województwa zachodniopomorskiego;

                           —

                           doamna Elżbieta RUSIELEWICZ, Radna Miasta Bydgoszczy.

         Articolul 2
   Prezenta decizie produce efecte de la data adoptării.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 56, 25.2.2006, p. 75.


title: 2010/230/: Decizia Comisiei din 23 aprilie 2010 privind finanțarea programului de lucru 2010 privind formarea profesională în domeniul siguranței alimentelor și hranei pentru animale și al sănătății și bunăstării animalelor, în cadrul programului O formare mai bună pentru o hrană mai sigură

text:
               24.4.2010

               RO

               Jurnalul Oficial al Uniunii Europene

               L 104/60

         DECIZIA COMISIEI
   din 23 aprilie 2010
   privind finanțarea programului de lucru 2010 privind formarea profesională în domeniul siguranței alimentelor și hranei pentru animale și al sănătății și bunăstării animalelor, în cadrul programului „O formare mai bună pentru o hrană mai sigură”
   (2010/230/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1) (denumit în continuare „regulamentul financiar”), în special articolul 75,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2) (denumit în continuare „normele de aplicare”), în special articolul 90,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (3), în special articolul 12 alineatul (3),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4), în special articolul 66 alineatul (1) literele (b) și (c),
   întrucât:

               (1)

               Regulamentul (CE) nr. 882/2004 prevede norme generale pentru desfășurarea controalelor oficiale în vederea verificării respectării normelor care vizează, în special, prevenirea, eliminarea sau reducerea la niveluri acceptabile a riscurilor care ar putea apărea pentru oameni și animale și garantarea practicilor loiale în comerțul cu hrană pentru animale și produse alimentare și protejarea intereselor consumatorilor. Conform articolului 51 din regulamentul menționat anterior, Comisia poate organiza cursuri de formare a personalului autorităților competente din statele membre responsabil pentru controalele oficiale menționate în regulamentul respectiv, iar accesul la aceste cursuri poate fi permis participanților din țări terțe, în special din țări în curs de dezvoltare. Cursurile respective includ, în special, formarea profesională în domeniul legislației Uniunii privind hrana pentru animale și produsele alimentare și al dispozițiilor privind sănătatea animală și bunăstarea animalelor.

               (2)

               Programul „O formare mai bună pentru o hrană mai sigură” a fost instituit de Comisie în vederea atingerii obiectivelor stabilite în Regulamentul (CE) nr. 882/2004. Comunicarea COM(2006) 519 final a Comisiei (5) analizează opțiunile privind organizarea activităților de formare în viitor.

               (3)

               Prin urmare, este necesară adoptarea programului de lucru 2010 pentru punerea în aplicare a programului „O formare mai bună pentru o hrană mai sigură”.

               (4)

               Decizia 2004/858/CE a Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică”, pentru gestionarea activității comunitare în domeniul sănătății publice – în temeiul Regulamentului (CE) nr. 58/2003 al Consiliului (6) a instituit Agenția Executivă pentru Sănătate și Consumatori (denumită în continuare „agenția”).

               (5)

               În plus, Decizia C(2008) 4943 a Comisiei din 9 septembrie 2008 a delegat agenției anumite sarcini privind gestionarea și punerea în aplicare a programului legate de activitățile de formare profesională în domeniul siguranței alimentare desfășurate în temeiul Regulamentului (CE) nr. 882/2004. Prin urmare, este necesar ca agenției să i se acorde o subvenție de funcționare pe 2010 pentru activitățile de finanțare legate de programul „O formare mai bună pentru o hrană mai sigură”.

               (6)

               Dat fiind că programul de lucru pentru anul 2010 reprezintă un cadru destul de detaliat, prezenta decizie constituie o decizie de finanțare în sensul articolului 90 din normele de aplicare.

               (7)

               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din normele de aplicare.

               (8)

               În conformitate cu articolul 83 din Regulamentul (CE, Euratom) nr. 1605/2002, lichidarea, ordonanțarea și plata cheltuielilor trebuie să se efectueze în termenele stabilite în normele de aplicare. De asemenea, normele respective trebuie să specifice condițiile în care creditorii plătiți cu întârziere sunt îndreptățiți să primească o dobândă de întârziere contabilizată la linia din care s-a efectuat plata principală.

               (9)

               Prin urmare, este necesar ca prezenta decizie să prevadă norme privind plata dobânzii de întârziere datorate pentru plățile efectuate cu întârziere legate de acțiunile incluse în programul de lucru pentru anul 2010,

         ADOPTĂ PREZENTA DECIZIE:
   Articolul 1
   Se adoptă programul de lucru pentru punerea în aplicare în 2010 a programului „O formare mai bună pentru o hrană mai sigură”, conform anexei. Prezenta decizie constituie o decizie de finanțare în sensul articolului 75 din regulamentul financiar.
   Articolul 2
   (1)   Suma totală a contribuției financiare din partea Comisiei pentru punerea în aplicare a programului de lucru este de 15 370 000 EUR, ea urmând să fie asigurată din următoarele linii bugetare din Bugetul general al Uniunii Europene pentru 2010:

               (a)

               :

               linia bugetară nr. 17 04 07 01

               :

               14 000 000 EUR;

               (b)

               :

               linia bugetară nr. 17 01 04 05

               :

               260 000 EUR;

               (c)

               :

               linia bugetară nr. 17 01 04 31

               :

               1 110 000 EUR.

         (2)   Suma prevăzută la alineatul (1) litera (c) se plătește Agenției Executive pentru Sănătate și Consumatori și constituie o subvenție de funcționare.
   (3)   Dobânzile de întârziere datorate pentru plățile efectuate cu întârziere pot fi, de asemenea, plătite din aceleași linii bugetare, în conformitate cu articolul 83 din Regulamentul (CE, Euratom) nr. 1605/2002.
   Articolul 3
   Modificările cumulate ale alocărilor pentru acțiunile specifice care fac obiectul programului de lucru și care nu depășesc 20 % din contribuția financiară maximă prevăzută la articolul 2 alineatul (1) nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul programului de lucru.
   Ordonatorul de credite poate adopta astfel de modificări în conformitate cu principiile bunei gestiuni financiare și ale proporționalității.

      Adoptată la Bruxelles, 23 aprilie 2010.

            Pentru Comisie

            Președintele

         José Manuel BARROSO

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      (3)  JO L 11, 16.1.2003, p. 1.

      (4)  JO L 165, 30.4.2004, p. 1.

      (5)  SEC(2006) 1163 și SEC(2006) 1164, 20.9.2006.

      (6)  JO L 369, 16.12.2004, p. 73.

      ANEXĂ

         Programul de lucru 2010 privind formarea profesională în domeniul siguranței alimentelor și hranei pentru animale și al sănătății și bunăstării animalelor, în cadrul programului „O formare mai bună pentru o hrană mai sigură”

      1.1.   Introducere

      Prezentul program de lucru conține trei măsuri de punere în aplicare pentru anul 2010. Pe baza obiectivelor specificate în Regulamentul (CE) nr. 882/2004, alocarea bugetului și principalele acțiuni sunt următoarele:

                              1.2.

                              Achiziții (puse în aplicare în cadrul gestionării centralizate directe):

                              1.2.1.

                              Formare: contracte externe pentru executarea programului de formare profesională

                  14 000 000 EUR

                              1.2.2.

                              Formare: raport anual, echipamente și instrumente IT, materiale promoționale, sprijin pentru informare și comunicare

                  260 000 EUR

                              1.3.

                              Alte acțiuni: subvenție de funcționare pentru Agenția Executivă pentru Sănătate și Consumatori

                  1 110 000 EUR

                  TOTAL

                  15 370 000 EUR

            1.2.   Achiziții publice

      Pachetul bugetar global rezervat pentru contractele de achiziții publice în anul 2010 se ridică la 14 000 000 EUR.
      1.2.1.   Formare: contract extern pentru executarea programului de formare profesională

      TEMEI JURIDIC
      Regulamentul (CE) nr. 882/2004, articolul 51 și articolul 66 alineatul (1) litera (b).
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Pentru fiecare dintre chestiunile tehnice menționate mai jos se vor semna unul sau mai multe contracte de achiziții de servicii specifice. Se estimează că se vor semna aproximativ 17 contracte de achiziții de servicii. Contractanții externi sunt implicați în principal în aspectele organizatorice și logistice ale activităților de formare profesională.
      OBIECTUL CONTRACTELOR AVUTE ÎN VEDERE (DACĂ ESTE POSIBIL)
      Pentru 2010, activitatea de formare profesională se va referi la următoarele teme:

                  —

                  controale veterinare și controale privind siguranța alimentelor și hranei pentru animale la punctele de control la frontieră (aeroporturi, porturi maritime și drumuri/căi ferate);

                  —

                  zoonozele și criteriile microbiologice pentru produsele alimentare;

                  —

                  bunăstarea animalelor;

                  —

                  produsele de protecție a plantelor;

                  —

                  legislația în domeniul hranei pentru animale: în special, normele privind igiena hranei pentru animale;

                  —

                  prevenirea, controlul și eradicarea encefalopatiilor spongiforme transmisibile;

                  —

                  controalele produselor de origine nonanimală la import;

                  —

                  programe de calitate la nivelul UE (agricultură biologică și indicații geografice);

                  —

                  auditul intern al sistemelor oficiale de control;

                  —

                  sprijin pentru controalele efectuate de Uniune în statele membre și în țările terțe;

                  —

                  SARAF/TRACES în țări terțe;

                  —

                  analiza OMG-urilor;

                  —

                  normele UE în domeniul alimentar și cerințele în materie de importuri de alimente;

                  —

                  diagnosticarea și controlul gripei aviare înalt patogene și ale altor boli ale animalelor;

                  —

                  alte aspecte legate de sănătatea și bunăstarea animalelor, siguranța alimentelor și a hranei pentru animale, cooperarea cu alte organizații internaționale cu privire la formarea profesională și la studiile în domeniul siguranței alimentare, conferințe și evaluări.

            EXECUȚIE
      Suma de 13 320 000 EUR [finanțarea măsurilor în domeniul siguranței alimentare în temeiul Regulamentului (CE) nr. 882/2004] va fi gestionată și pusă în aplicare de către Agenția Executivă pentru Sănătate și Consumatori [Decizia 2008/544/CE a Comisiei (1)]. Suma restantă de 680 000 EUR va fi utilizată de Comisie pentru a finanța programul privind OMG-urile și studii, conferințe și evaluări.
      CALENDAR ORIENTATIV PENTRU LANSAREA PROCEDURII DE ACHIZIȚIE PUBLICĂ
      Aproximativ între aprilie și iunie, astfel încât contractele să poată fi semnate în cursul anului 2010.
      SUMĂ INDICATIVĂ PENTRU CEREREA DE OFERTE
      14 000 000 EUR.
      1.2.2.   Formare: raport anual, echipamente și instrumente IT, materiale promoționale, sprijin pentru informare și comunicare

      TEMEI JURIDIC
      Regulamentul (CE) nr. 882/2004, articolul 66 alineatul (1) litera (c).
      LINIA BUGETARĂ
      Linia bugetară: 17 01 04 05
      NUMĂRUL ORIENTATIV ȘI TIPUL CONTRACTELOR PREVĂZUTE
      Se estimează că se vor semna aproximativ 3 contracte de achiziții de servicii.
      OBIECTUL CONTRACTELOR AVUTE ÎN VEDERE (DACĂ ESTE POSIBIL)
      Din acest buget urmează să se finanțeze acțiuni care urmăresc să organizeze programe de formare profesională, echipamente și instrumente IT și de învățare electronică (e-learning), precum și materiale promoționale, sprijin pentru informare și comunicare.
      PUNERE ÎN APLICARE
      Această acțiune va fi pusă în aplicare direct de DG SANCO.
      CALENDAR ORIENTATIV PENTRU LANSAREA PROCEDURII DE ACHIZIȚIE PUBLICĂ
      Aproximativ între aprilie și septembrie.
      SUMĂ INDICATIVĂ PENTRU CEREREA DE OFERTE
      260 000 EUR.
      1.3.   Alte acțiuni: Subvenție de funcționare pentru Agenția Executivă pentru Sănătate și Consumatori

      TEMEI JURIDIC
      Regulamentul (CE) nr. 58/2003, în special articolul 12 alineatul (3).
      LINIA BUGETARĂ
      Linia bugetară: 17 01 04 31
      SUMĂ
      1 110 000 EUR.
      DESCRIEREA ȘI OBIECTIVUL MĂSURII DE PUNERE ÎN APLICARE
      Acest buget finanțează subvenția de funcționare a agenției pe anul 2010 pentru programele din linia bugetară „Perspective financiare rubrica 2”. Linia bugetară 17 01 04 31 finanțează subvenția de funcționare a agenției pe anul 2010 pentru partea legată de programul „O formare mai bună pentru o hrană mai sigură”. Conform articolului 12 alineatul (3) din Regulamentul (CE) nr. 58/2003, subvenția de funcționare trebuie să provină din alocarea financiară pentru programele Uniunii gestionate de agenție. În bugetul pe 2010 au fost create două linii bugetare separate pentru plata subvenției către agenție, una pentru programele de la rubrica 2 și cealaltă pentru programele de la rubrica 3b din Perspectivele financiare.

         (1)  JO L 173, 3.7.2008, p. 27.


title: Decizia (UE) 2017/1648 a Parlamentului European din 27 aprilie 2017 privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/187

         DECIZIA (UE) 2017/1648 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene de Siguranță a Aviației pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0059/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (4), în special articolul 60,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0087/2017),

               1.

               acordă directorului executiv al Agenției Europene de Siguranță a Aviației descărcarea de gestiune pentru execuția bugetului agenției aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Siguranță a Aviației, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 56.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 79, 19.3.2008, p. 1.

      (5)  JO L 328, 7.12.2013, p. 42.